open-index/open-wikipedia-markdown huggingface dataset:
Akrotiri i Dhekelia

**Akrotiri i Dhekelia** su suverene vojne baze Ujedinjenog Kraljevstva na ostrvu Kipru. Baze su ostale u sastavu Ujedinjenog Kraljevstva poslije tranzicije Kipra od britanske kolonije do nezavisne republike unutar Commonwealtha. Ujedinjeno Kraljevstvo je zadržalo baze zbog strateškog položaja Kipra unutar Sredozemnog mora.

Baze su podijeljene na Akrotiri, grčki: *Ακρωτήρι*), zajedno sa Episkopskim garnizonom, koje je dio *Western Sovereign Base Area* ili *WSBA* i Dhekelia, grčki: *Δεκέλεια*) zajedno sa Aios Nikolasom, koje je dio *Eastern Sovereign Base Area* ili *ESBA*.

## Također pogledajte 
* Britanske prekomorske teritorije
## Reference 
## Vanjski linkovi 
* http://commons.wikimedia.org/wiki/Atlas_of_Akrotiri_and_Dhekelia
* http://news.bbc.co.uk/1/hi/world/europe/2794421.stm
* https://www.cia.gov/library/publications/the-world-factbook/geos/ax.html 
* https://www.cia.gov/library/publications/the-world-factbook/geos/dx.html 
* http://hansard.millbanksystems.com/commons/1960/jul/04/cyprus-agreement 
* http://www.sba.mod.uk/ 

Kategorija:Britanske prekomorske teritorije
Kategorija:Kipar
Kategorija:Ujedinjeno Kraljevstvo
Grb Antigve i Barbude

mini|desno|Grb Antigve i Barbude
**Grb Antigve i Barbude** dizajnirao je Gordon Christopher 1966. Zvanično je predstavljen 16. februara 1967. Simboli na grbu su mnogo kompleksniji nego oni na zastavi Antigve i Barbude, ali većina elemanata su slični.

Na vrhu grba se nalazi ananas, voćka po kojoj su ostrva poznata, a tu je i nekoliko biljaka oko štita kojih ima u izobilju na ovim ostrvima kao što su: hibiskus, šećerna trska i biljka juka. Pored štita tu su i dva jelena koji predstaljaju divlje životinje na ostrvima Antigva i Barbuda.

Štit prikazuje sunce kako se izdiže iz plavo-bijelog mora. Sunce simbolizira novi početak, a crna pozadina predstavlja afričko porijeklo mnogih građana nacije.

Na dnu grba, ispred mora, nalazi se stilizirana šećerana i svitak s motom: "*Each endeavouring, all achieving*".

## Također pogledajte 
* Zastava Antigve i Barbude

Antigva i Barbuda
Kategorija:Antigva i Barbuda
Vala Mal Doran

**Vala Mal Doran** je izmišljeni lik iz naučno fantastične televizijske serije Stargate SG-1. Glumi je 
australijska glumica Claudia Black.
## Historija
Vala Mal Doran se prvi put pojavljuje u osmoj sezoni u epizodi Odbjegli Prometej kada ukrade Zemaljski svemirski brod i zajedno sa njim kidnapuje Daniela Jacksona. U desetoj sezoni ona postaje punopravni član SG-1 tima. 
O Valinoj prošlosti zna se jako malo. Bila je samostalni lopov koji nije poznavao nikakve granice. Otac, prevarant napustio ju je kad je bila dijete. Ostala je živjeti sama sa majkom, koja je također, prema Valinoj priči, umrla dok je ona bila mlada. Nakon toga se njen otac oženio sa drugom ženom po imenu Adrija i sa njom Vala nije imala dobre odnose. Jedno je vrijeme bila domaćin Goa'uldu Qeteshu. Ona je majka Orisi.

Kategorija:Likovi u seriji Stargate SG-1
Grb Bahama

mini|desno|Grb Bahama
**Grb Bahama** čini štit podijeljen na dva nejednaka horizontalna dijela s nacionalnim simbolima kao središnjom tačkom. U donjem dijelu je brod jedrenjak, a u gornjem zlatno Sunce na plavom polju. Šljem na vrhu štita je frontalno orijentisan, zlatne boje, sa plavo-zlatnim vijencem. Na vrhu grba je školjka. Držači štita su sabljarka i flamingos. Odjeljak grba je podjeljen na dva dijela - prikaz mora ispod sabljarke i travnjak ispod flamingosa. Na zlatnoj traci ispisan je moto - "*Forward, upward, onward together*" ("Naprijed, više, dalje zajedno").

## Simbolika 
Znak grba opisan je u zakonu Bahama: brod predstavlja karaku Santa Marija Kristofora Kolumba, koja plovi pod suncem, držači štita su nacionalne životinje Bahama, a na dnu se nalazi nacionalni moto, dok odjeljak simbolizuje geografiju ostrva - more i kopno. Školjka na vrhu simbolizuje raznovrsnu morsku floru i faunu ostrva.

Jarke boje na grbu predstavljaju sjajnu budućnost ostrva.

## Također pogledajte 
* Zastava Bahama

## Reference 
Bahami
Kategorija:Bahami
Janjići (Zenica)

**Janjići** su naseljeno mjesto u gradu Zenici, Bosna i Hercegovina.

## Geografija 
[thumb|left|150px|[Janjićka džamija noću]]
Janjići se nalaze u južnoj dijelu općine Zenica na rijeci Bosni u okružju Drivuše, Janjićkog Vrha, Kose, Gumanaca, Putovića, Putovičkog Polja i Gorice. Kroz Janjiće prolazi dio željezničke pruge Šamac-Sarajevo. Tu su i Ambulanta humane medicine, pošta, osnovna škola "Enver Čolaković" kao i džamija.

Mjesnu zajednicu Janjići sačinjavaju naselja: Janjići i Janjićki Vrh.

## Stanovništvo 
## Poznate ličnosti 
* Mahir Bureković - pjevač
* Mirsad Hibić nogometaš
* Arif Pašalić - bivši general Armije Bosne i Hercegovine
* Mervana Jugić - teniserka

## Reference 
## Vanjski linkovi 
* Zvanični sajt grada Zenice
Grb Beliza

mini|desno|200px|Grb Beliza
**Grb Beliza** usvojen je nakon sticanja nezavisnosti, te se malo razlikuje od onoga iz doba britanske vlasti.

Kružnu granicu grba čini 25 listova zaokruženih drvom mahagonija, ispred kojeg je štit. Na gornjim dijelovima štita nalaze se oruđa drvosječa, a brod u donjem dijelu. Oni su simboli značenja mahagonija i njegove upotrebe u brodogradnji.

Držači štita su dvije drvosječe različite rase (Mestici i Afrikanci). 
 
Drvosječa na lijevoj strani drži sjekiru, a onaj na desnoj veslo, što opet prikazuje značaj mahagonija i brodogradnje u privredi Beliza tokom 18. i 19. vijeka.

Na dnu je napisan nacionalni moto, a grb čini glavni dio Zastave Belizea.

## Također pogledajte 
* Zastava Beliza

## Reference 
Beliz
Kategorija:Beliz
Zastava Svetog Martina

mini|desno|300px|Zastava Svetog Martina

**Zastava Svetog Martina** nezvanična je zastava francuskog prekomorskog područja Sveti Martin. Koristi se u zvaničnom predstavljanju pokreta otcjepljenja od francuskog prekomorskog područja Gvadalupe.
Od 2007. zvanična zastava na ostrvu je zastava Francuske.

U francuskom dijelu Svetog Martina koriste se dvije nezvanične zastave. Prva je zastava Kolektiviteta
Svetog Martina na kojoj je bijela pozadina sa zeleno-plavom trakom u sredini s natpisom "Sveti-Martin francuskih Kariba". 
Na drugoj zastavi je plava pozadina s bijelim oblikom staklene čaše martinija s malim crvenim trouglom  i žutim polukrugom u sredini.

## Također pogledajte 
* Grb Svetog Martina
* Zastava Francuske

## Reerence 
Sveti Martin
Kategorija:Sveti Martin
Grb Dominikanske Republike

mini|desno|200px|Grb Dominikanske Republike

**Grb Dominikanske Republike** sastoji se iz štita u čijoj osnovi je bijeli ravnokraki krst sa naizmjenična dva crvena i dva plava polja. Poduprt je s lijeve strane lovorovom granom, a s desne palminim lišćem. Iznad štita nalazi se plava traka na kojoj je ispisan nacionalni moto: "*Dios, Patria, Libertad*" (Bog, Domovina, Sloboda). Ispod štita je na crvenoj traci (čiji se krajevi ponekad prikazuju i orijentisani su na gore) ispisano *Republica Dominicana*. U centru štita je Biblija, otvorena na Jevanđelje po Ivanu, 8:32, gdje piše "*Y la verdad os hará libres*" (I istina će vas izbaviti), sa malim krstom iznad. Sa svake strane Biblije i krsta nalaze se po tri koplja od kojih po dva nose zastavu Dominikanske Republike. 

## Također pogledajte 
* Zastava Dominikanske Republike

## Reference 
Dominikanska Republika
Kategorija:Dominikanska Republika
Grb Grenade

right|250px
**Grb Grenade** zvanični je simbol ove karipske ostrvske države, a usvojen je nakon stjecanja nezavisnosti 1974. Prikazuje štit podjeljen na četiri dijela zlatnim krstom. U sredini se nalazi Kolumbov brod Santa Maria, a u četiri polja nalaze se britanski lavovi i zlatni polumjeseci iz kojih rastu ljiljani. Na vrhu štita se nalazi zlatna kruna, a na vrhu grba je sedam ruža koje predstavljaju sedam komuna Grenade. Štit pridržavaju armadilo i golubovi.
Na dnu grba je bijela traka s natpisom koji predstavlja moto Grenade: "Uvijek svjesni Boga, težimo, gradimo i napredujemo kao jedan narod." 

## Također pogledajte 
* Zastava Grenade

## Reference 
Grenada
Kategorija:Grenada
Hiperkalemija

**Hiperkalemija** ili **hiperkalijemije** je višak kalija u organizmu. O hiperkalijemiji se govori kada koncentracija kalija u organizmu pređe 6,0&nbsp;mmol/l. Uz koncentraciju kalija veću od 7&nbsp;mmol /l , javljaju se trnci u rukama i nogama, dolazi do usporenja rada srca pa čak i do zatajenja rada srca. Hiperkalemija nastaje zbog nekontrolisanog uzimanja diuretika, kao posljedica povraćanja i proljeva, dijabetesa ili akutne bubrežne insuficiencije. Očituje se mišićnom slabošću, oslabljenim tetivnim refleksima, poremećajima u srčanom ritmu.

## Reference 
## Vanjski linkovi 
Kategorija:Hitni medicinski slučajevi
Kategorija:Poremećaji elektrolita
Kategorija:Nefrologija
Kategorija:Kalij
Marija Tudor (čvor)

* Marija I Krvava, katolička kraljica Engleske
* Marija Tudor, kćerka Henrika VII i Elizabete od Yorka, supruga Luja XII
Marija od Engleske (francuska kraljica)

: *Ovaj članak govori o Mariji Tudor, kraljici Francuske. Za Mariju Tudor, vladajuću kraljicu Engleske, vidi Marija I Engleska.*

**Marija Tudor** (18. mart 1496 - 25. juni 1533) bila je peto i najmlađe preživjelo dijete Henrika VII i Elizabete od Yorka, tako princeza od Engleske, a kasnije brakom nakratko kraljica Francuske.

## Djetinjstvo 
U djetinjstvu i tokom života bila je vrlo bliska sa svojim starijim bratom, Henrikom VIII, koji će po njoj imenovati svoju kćerku i svoj najkićeniji ratni brod - *Mary Rose*. Tokom mladosti je bila poznata kao najljepša evropska princeza. Erazmo Roterdamski je za nju izjavio da nikada nije vidio ljepše stvorenje prirode.

## Prvi brak 
U decembru 1507. godine zaručena je za Karla Habsburškog, ali izmjene političkih prilika u Evropi spriječile su vjenčanje. Sedam godina kasnije, kao simbol pomirenja Francuske i Engleske, osamnaestogodišnja Marija udata je za 52-godišnjeg francuskog kralja Luja XII. Stari kralj iz prethodna dva braka nije imao preživjelih sinova, te je očajno pokušavao začeti nasljednika. Ovi pokušaji su navodno doveli do njegove smrti 1. januara 1515. godine, manje od tri mjeseca po vjenčanju sa Marijom. Marija je nakon Lujeve smrti neko vrijeme ostala u Francuskoj, kako bi se osiguralo da kraljica nije trudna. U Englesku ju je vratio Charles Brandon, čovjek u kojeg se ubrzo zaljubila  , a uprkos kratkotrajnosti njenog prvog braka, među savremenicima u Engleskoj je ostala poznata kao *"francuska kraljica*".

## Drugi brak 
Henrik VIII, Marijin brat, želio je sestru opet udati iz političkih razloga, te je zabranio Brandonu da je zaprosi. Par se, međutim, tajno vjenčao 3. marta u Francuskoj. Brandon je oženivši kraljevsku princezu bez kraljevog pristanka tehnički počinio veleizdaju i bio kvalifikovan za smrtnu kaznu, što je kraljevski savjet i predlagao. Zahvaljujući intervenciji Henrikovog glavnog ministra, Thomasa Wolseya, Charles i Marija su pušteni bez kazne. Henrik im je dopustio da se vjenčaju i javno, u palači Greenwich, 13. maja 1515. godine. Nakon vjenčanja Marija, sada vojvotkinja od Suffolka, se rijetko pojavljivala na dvoru, odsjedajući uglavnom u svojoj rezidenciji na selu.

Odnosi između Henrika i Marije ponovno su zahladili kada se ona suprostavila poništavanju njegovog braka s Katarinom Aragonskom, koju je Marija poznavala godinama. Njen odnos sa Henrikovom drugom suprugom, Anne Boleyn, bio je vrlo hladan. Anne je bila dvorjanka na francuskom dvoru dugi niz godina, te ju je Marija tu i upoznala.

Marija je umrla na svom imanju u Suffolku 1533. godine. Charles se ponovno oženio nedugo nakon njene smrti. Najstarija kćerka njene kćerke Frances, Jane Grey, će i sama naslijediti englesku krunu.

## Porijeklo 
## Reference 
## Također pogledajte 
* Porijeklo Jane Grey i njeno pravo na tron
* Mary Rose

## Vanjski linkovi 
* Mary Tudor Queen of France (1496-1533) 
* MARY TUDOR, QUEEN OF FRANCE AND DUCHESS OF SUFFOLK 

Kategorija:Supružnici francuskih vladara
Kategorija:Engleske princeze
Kategorija:Tudori
Grb Švicarske

mini|desno|150px

**Grb Švicarske** prikazuje isti bijeli jednokraki krst kao i zastava Švicarske, na crvenom štitu u središnjem dijelu. Krst na crvenoj podlozi motiv je sa zastave prakantona Schwyza, a samo porijeklo više je predmet legendi. Sam izgled štita varira, ali ovo je službena verzija predviđena federalnom rezolucijom.

Motiv švicarskog grba postao je širom svijeta poznat zahvaljujući švicarskim proizvodima, poput švicarskog noža.

## Također pogledajte 
* Zastava Švicarske

Švicarska
Kategorija:Švicarska
Grb Haitija

mini|desno|200px|Grb Haitija

**Grb Haitija** prvi put je proglašen 1807. godine, a u sadašnjem obliku pojavljuje se 1986. godine. Na grbu se nalaze zastave Haitija na jarbolima, postavljene jedne iznad drugih, ispod palme i na zelenom travnjaku. Pored zastave nalaze se topovi. Na travnjaku su različiti predmeti, kao bubanj, pištolji, sidro. Iznad palme nalazi se frigijska kapa, simbol slobode.

Traka oko grba nosi moto Haitija "''L'Union Fait La Force''" (Jedinstvo čini snagu).

## Također pogledajte 
* Zastava Haitija

## Reference 
## Vanjski linkovi 
* https://haitidoi.com/2013/09/15/the-haitian-coat-of-arms/

Haiti
Kategorija:Haiti
Grb Hondurasa

mini|desno|200px|Grb Hondurasa

**Grb Hondurasa** sadrži tekst "*República de Honduras. Libre, Soberana e Independiente*" (Republika Honduras slobodna, suverena i nezavisna). Pored toga na grbu se nalaze kornukopia (simbol hrane), tobolac za strijele, listopadno drveće, krečnječke stijene. U sredini grba se nalazi masonsko oko.

## Također pogledajte 
* Zastava Hondurasa

## Reference 
## Vanjski linkovi 
Honduras
Kategorija:Honduras
Grb Jamajke

mini|desno|200px|Grb Jamajke

**Grb Jamajke** je u ovom obliku, sa malim izmjenama, od 1661. Originalni grb je dizajnirao William Sancroft. Svi djelovi grba predstavljaju Jamajku u raznim vidovima. Ananas (autohtono voće), Arawak (prvi stanovnici), krokodil (autohtoni reptil). Grb Jamajke je doživio nekoliko promjena, ali samo tri su zvanično zabilježene (1692, 1957 i 1962)

## Također pogledajte 
* Zastava Jamajke

Jamajka
Kategorija:Jamajka
Grb Barbadosa

mini|desno|Grb Barbadosa
**Grb Barbadosa** usvojen je nakon stjecanja nezavisnosti ove ostrvske zemlje od Engleske 30. novembra 1966. dekretom kraljice Elizabete II tokom njene posjete. Kao i ostale britanske teritorije u Karibima, i ovaj grb posjeduje šljem na vrhu i štit kojeg s lijeve strane pridržava delfin, a s desne pelikan.

Nacionalni simbol na vrhu grba je šaka čovjeka sa Barbadosa, koji drži dvije šećerne repe u obliku krsta sv. Andrije.

Štit je zlatne boje na kojem se nalaze dva barbadoska cvijeta, "ponos Barbadosa" (*Caesalpinia pulcherrima*) i drvo fikusa (*Ficus citrifolia*). Njegov dizajn uradio je Neville C. Connell koji je bio direktor Muzeja Barbados blizu 24 godine.

## Također pogledajte 
* Zastava Barbadosa

## Reference 
Barbados
Kategorija:Barbados
Grb Kostarike

mini|desno|200px|Grb Kostarike

**Grb Kostarike** sastoji se iz zlatnog štita neuobičajenog oblika iznad koga se nalazi plava traka sa crnim slovima ispisanim AMERICA CENTRAL. U gornjem dijelu štita nalazi se još jedna traka, bijele boje, na kojoj je crnim slovima napisano REPUBLICA DE COSTA RICA.

Glavni dio štita zauzima slika na kojoj se nalaze dvije vodene površine, jedna u prvom planu a druga u daljini, podjeljene kopnenom prevlakom na kojoj se nalaze tri planinska vrha. U pozadini je izlazeće Sunce. Na svakoj od dvije vodene površine nalazi se po jedan brod jedrenjak sa tri jarbola i zakačenom zastavom Kostarike na zadnjem dijelu broda. U gornjem dijelu slike nalazi se sedam bijelih petokrakih zvijezda.

## Simbolika 
Dva broda i vodene površine na kojima se nalaze simbolizuju Karipsko more i Tihi okean, na koje Kostarika izlazi. Brodovi također simbolizuju dugu pomorsku historiju zemlje. Tri planine predstavljaju tri glavna planinska vijenca Kostarike. Sedam zvijezda simbolizuje sedam provincija. Ranija verzija grba imala je pet zvijezda, koje podsjećaju na vrijeme Sjedinjenih centralnoameričkih država početkom 19. vijeka. Na to podseća i plava traka iznad štita.

## Također pogledajte 
* Zastava Kostarike

## Reference 
## Vanjski linkovi 
Kostarika
Kategorija:Kostarika
Grb Kube

mini|200px|Grb Kube
**Grb Kube** leži na štitu sa zlatnim ključem u gornjem dijelu koji simbolizira ključnu poziciju Kube između dvije Amerike. Izlazeće sunce simbolizuje rađanje novog naroda, a pet linija kubansku podjelu u kolonijalnom dobu. Grb je usvojen 24. aprila 1906.

Grb je kreirao Miguel Teurbe Tolón 1849. i usvojen je 24. 4. 1906. godine.

## Zvanični opis
Kubanski zakon opisuje grb na slijedeći način:

Grb je simbol nacije koji je formiran od dva luka jednakih krugova, isječenih udubljenja jedan prema drugom, kao u šiljastom kružnom štitu. Podijeljen je na dvije trećine svoje visine, gdje ga dijeli vodoravna linija. Sastoji se od tri prostora ili polja: vrh predstavlja more, na svojim stranama, desnoj i lijevoj, nasuprot jedan drugome, dva rta ili kopnene tačke, između kojih se, zatvarajući tjesnac koji formiraju, protežu s lijeva na desno, ključ sa debelom stabljikom, okrenutim prema dole, a za njegovu pozadinu izlazeće sunce sa svojim zrakama koje se protežu kroz nebo krajolika. U donjem prostoru ili polju s njegove lijeve strane nalazi se pet naizmjenično raspoređenih zavoja, iste širine, tamnoplave i bijele boje, pri čemu je plava najviša, a sve su zabačene s lijeva na desno. U donjem prostoru ili polju s njegove desne strane, lik pejzaža koji predstavlja dolinu, u njegovom središtu uzdiže se kraljevska palma, s najvišim pupoljkom srednjeg lista, koji stoji uspravno, a na pozadini dvije planine i vedro nebo. Štit je oslonjen na snop štapova, čiji je donji kraj vezan crvenom vrpcom ukrštenom u dnu, koja strši ispod vrha štita. Iznad, koji strši iz središnjeg dijela štita, nalazi se snop štapova povezanih crvenom kružnom vrpcom. Kruna snopa štapića prekrivena je frigijskom kapom crvene boje okrenutom udesno, a oslonjena je na jedan od štapića koji je blago izbočen. U središnjem dijelu kapice je bijela zvijezda petokraka, jedan od vrhova prema gore. Ne prevazilazeći krajnju desnu i krajnju lijevu tačku luka štita, dvije grane, sa svojim plodovima, graniče s njim, jedna od lovora s desne strane, a jedna od hrasta crnike s lijeve strane, okrenute prema njoj i ukrštene na donjem kraju štita, iza snopa štapova.
## Također pogledajte 
* Zastava Kube

Kuba
Kategorija:Kuba
Grb Meksika

mini|desno|200px|Grb Meksika

**Grb Meksika** je važan simbol meksičke politike i kulture vijekovima. Grb se sastoji od meksičkog zlatnog orla koji stoji na kaktusu sa zmijom u kljunu. Astecima ovo predstavlja jaku vjersku konotaciju, dok evropljanima predstavlja simbol pobjede dobra nad zlom.

## Također pogledajte 
* Zastava Meksika

## Reference 
## Vanjski linkovi 
Meksiko
Kategorija:Meksiko
Grb Nikaragve

mini|desno|200px|Grb Nikaragve

**Grb Nikaragve** je usvojen 21. augusta 1823 (kao grb centralne Amerike), ali nakon nekoliko izmjena konačno je predstavljen 1971. Trokut na grbu predstavlja jednakost, duga simbolizira mir, "gorro frigio" predstavlja slobodu, a pet vulkana bratstvo i jedinstvo pet zemalja Centralne Amerike.

## Također pogledajte 
* Zastava Nikaragve

## Reference 
## Vanjski linkovi 
Nikaragva
Kategorija:Nikaragva
Grb Paname

mini|desno|200px|Grb Paname

**Grb Paname** je heraldički simbol srednjoameričke države Paname. Grb je prvobitno usvojen provizionalno, a na kraju istim zakonima kojim je usvojena i panamska zastava. U središnjem dijelu štita je prikaz panamskog kanala. Gornji dio štita podijeljen je na dva dijela, gdje desni sadrži prikaz mača i puške na bijeloj podlozi simbolizirajući odricanje od nasilnih metoda i građanskih ratova). Na lijevom dijelu nalaze se lopata i motika na crvenom polju simbolizirajući rad.

Donji dio štita također je podijeljen na dva dijela. Desni sadrži prikaz roga izobilja na plavom polju, a lijevi točak sa krilima na srebrnoj podlozi simbolizirajući napredak.

Iznad štita je orao u poletu koji u kljunu drži traku sa motom Paname na latinskom: "*Pro Mundi Beneficio*" ("Za dobrobit svijeta"). Iznad orla je devet zlatnih zvijezda, simbola devet provincija na koje je podijeljena Panama. Kao parafernalije grba javljaju se po dvije zastave Paname, nerazvijene, na jarbolima, s obje strane štita.

## Također pogledajte 
* Zastava Paname

## Reference 
Panama
Kategorija:Panama
Grb El Salvadora

mini|desno|200px|Grb Salvadora

**Grb El Salvadora** je u upotrebi od 15. septembra 1912. U sredini se nalazi trokut u kojem se nalazi pet vulkana koji izlaze iz mora koji predstavljaju pet ujedinjenih zemalja Centralne Amerike. Iznad vulkana je frigijanska kapa, a iznad nje duga. Iza grba se nalazi pet zastava Federalne Republike Centralne Amerike. Ispod grba se nalazi natpis "*Dios, Unión, Libertad*" (Bog, Jedinstvo, Sloboda). Oko grba je natpis REPÚBLICA DE EL SALVADOR EN LA AMÉRICA CENTRAL.

## Također pogledajte 
* Zastava Salvadora

## Reference 
## Vanjski linkovi 
El Salvador
Kategorija:El Salvador
Grb Dominike

thumb|200px|desno|Grb Dominike
**Grb Dominike** zvanični je simbol ove karipske ostrvske države. Usvojen je 21. jula 1961. Sastoji se od štita kojeg pridržavaju dva Sisserou papagaja (Amazona imperialis), a na vrhu štita nalazi se zlatni lav koji stoji na crnom kamenitom brdu. Ispod lava je srebrni i plavi vijenac. Dizajn štita podijeljen je na četiri dijela u obliku krsta pozivajući se na ime ostrva, zbog njegovog otkrića u nedjelju. U prvoj četvrtini u gornjem lijevom uglu je crno vulkansko tlo Dominike koje podupire kokosovo drvo, a u donjoj četvrtini u desnom uglu prikazana je potpuno razvijena stabljika banane sa zrelim grozdom plodova. U donjoj četvrtini u lijevom uglu prikazan je kanu pod jedrima koji klizi po Karipskom moru, dok je u gornjem desnom uglu autohtona vrsta žabe poznata kao planinsko pile. Ispod šita je na francuskom ispisan nacionalni moto "''Après Bondie C'est La Ter''" (Poslije Boga je Zemlja) koji naglašava važnost tla na ostrvu sa svojom ekonomijom zasnovanom na poljoprivredi.

## Također pogledajte 
* Zastava Dominike

## Reference 
Dominika
Kategorija:Dominika
Grb Kanade

mini|desno|200px|Grb Kanade

**Grb Kanade** proglasio je kralj George V dana 21. novembra 1921. Rađen je po uzoru na grb Ujedinjenog Kraljevstva.

## Simbolika 
Osnovni štit grba nosi simbole Engleske (tri lava/leoparda), Škotske (crveni lav u okviru na žutoj pozadini), Irske (zlatna harfa) i Francuske (žuti ljiljani na plavoj podlozi). On ukazuje historijske veze sa Ujedinjenim Kraljevstvom i Francuskom.

Donji dio štita je karakteristično kanadski - tri javorova lista na grani, crvene (prvobitno zelene) boje.

Traka oko štita nosi moto Reda Kanade "*desiderantes meliorem patriam*" (žele bolju zemlju), pošto je Kraljica suverena tog reda.

Šljem na štitu je kraljevski i u zlatnoj i bojama Kanade. Lav iznad šljema je kraljevski lav koji drži javorov list, i kao takav se nalazi i na zastavi generalnog guvernera, simbolizirajući njegovo predstavljanje krune.

Držači štita su engleski lav i škotski jednorog, koji drže britansku zastavu i zastavu sa starim francuskim simbolima. Donja traka nosi moto Kanade "*a mari uspue and mare*" (od mora do mora).

Crveni motivi ispod štita predstavljaju nacionalne cvjetove Engleske, Škotske, Irske i Francuske.

Royal Coat of Arms of Canada (1921–1957).svg|1921–1957
Royal Coat of Arms of Canada (1957–1994).svg|1957–1994
Royal Coat of Arms of Canada.svg|1994

## Također pogledajte 
* Zastava Kanade

Kanada
Kategorija:Kanada
Grb Gvatemale

mini|desno|200px|Grb Gvatemale

**Grb Gvatemale** se sastoji iz:

* vijenca maslinovih grančica, simbol pobjede
* ptice Kvecal, simbol slobode
* svitka na kome na piše "LIBERTAD 15 DE SEPTIEMBRE DE 1821" (Sloboda, 15. septembar 1821)
* Dvije ukrštene puške sa bajonetima
* Dva ukrštena mača, simbol časti

Grb je dizajnirao švicarac Jean-Baptiste Frener koji je živio u Gvatemali od 1854 do 1897.

## Također pogledajte 
* Zastava Gvatemale

## Reference 
## Vanjski linkovi 
Gvatemala
Kategorija:Gvatemala
Grb Sjedinjenih Američkih Država

mini|desno|300px|Grb Sjedinjenih Američkih Država (prednja strana)

**Grb Sjedinjenih Američkih Država** posjeduje svoju prednju i zadnju stranu. Većinom se koristi prednja strana grba kao npr. na pasošima, ambasadama, vojnim obilježjima i raznim zastavama. Na novčanicama američkog dolara se koriste obje strane grba. Grb je prvi put korišten 1782.

## Prednja strana 
Na prednjoj strani se nalazi bjeloglavi orao sa raširenim krilima, koji u jednoj kandži drži trinaest strijela, dok u drugoj drži maslinovu grančicu koje zajedno predstavljaju da SAD imaju želju za mirom, ali da će uvijek biti spremne na rat. U kljunu drži traku sa natpisom "*e pluribus unum*" (bs: *u mnoštvu jedan*). Iznad glave orla nalazi se trinaest zvjezdica koje su postavljene u obliku jedne zvijezde u formaciji 1-4-3-4-1. Na sredini grba se nalazi zastavica sa trinaest okomitih crveno bijelih traka koje predstavljaju zastavu Sjedinjenih Američkih Država.

## Zadnja strana 
mini|desno|300px|Grb Sjedinjenih Američkih Država (zadnja strana)
Na zadnjoj strani se nalazi "nedovršena" piramida sa "okom koji sve vidi" umjesto vrha. U dnu piramide je napisana godina MDCCLXXVI (1776). Iznad piramide se nalazi natpis "*Annuit Cœptis*", dok je ispod natpis "*Novus Ordo Seclorum*".

## Ponavljanje broja trinaest 
Broj trinaest pojavljuje se na više mjesta na grbovima, što predstavlja trinaest prvobitnih kolonija američkih država. A to su:

* 13 zvijezda u krugu iznad orla
* 13 traka u sredini grba
* 13 strijela u kandži orla
* 13 slova u pojmovima "*e pluribus unum*" i "*annuit coeptis*"
* 13 listova na maslinovoj grančici
* 13 maslina na maslinovoj grančici
* 13 slojeva cigli na piramidi
* 13 stranica na traci sa pojmom "*novus ordo seclorum*"

## Također pogledajte 
* Zastava Sjedinjenih Američkih Država

## Vanjski linkovi 
* Stranica o američkom grbu

Sjedinjene Američke Države
Kategorija:Sjedinjene Američke Države
Stranka za nezavisnost Portorika

mini|175px|desno|**PIP**

**Portorikanska stranke nezavisnosti** (špa: *Partido Independentista Puertorriqueño*, **PSN**) je portorikanska politička stranka koja se zalaže za nezavisnost Porto Rika od SAD-a. Jedna je od glavnih političkih stranaka u Porto Riku, te je druga stranka po starosti od svih registrovanih stranaka.

## Historija 
Stranka je počela kao izborno krilo portorikanskog pokreta za nezavisnost. Najveća je od svih stranaka na nezavisnost.

### Osnivanje 
Stranka je osnovana 20. oktobra 1946. godine od strane Gilberta Concepción de Gracie (preminuo 1968. godine). On je mislio da je pokret na nezavisnost "izdan" od strane stranke Partido Popular Democrático, čiji su ciljevi na početku bili nezavisnost države.

### 1970te 
### 1990te 
### Izbori 2004. godine 
### Izbori 2020. godinne 
Za izbore 2020., Juan Dalmau je bio kandidat stranke. Dobio je 175.402 glasa i došao na četvrto mjesto, sa rekordom od 13,58% glasova, što je drugi najbolji izborni učinak u istoriji PIP-a. Sa Movimiento Victoria Ciudadana (Građanski pobjednički pokret) koji je osvojio 179.265 glasova i došao na treće mjesto sa 13,95% glasova, ovo je najveći udio portorikanskih glasova (27,53%) ikada dobiven od strane ljevičarskih partija u Portoriku.

## Međunarodna podrška 
## PSN-ova proturatna mobilizacija i protesti 
## Simbol stranke 
## Kontraverze 
## Važne vođe stranke 
* Rubén Berríos, Esq. - predsjednik
* Manuel Rodríguez Orellana, Esq. - sekretar za odnose sa Sjevernom amerikom
* Fernando Martín, Esq. - izvršni predsjednik
* María De Lourdes Santiago, Esq. - potpredsjednik
* Juan Dalmau Ramírez, Esq. - generalni sekretar
* Prof. Edwin Irizarry Mora, Ph.D. - sekretar za ekonomske odnose
* Roberto Iván Aponte - sekretar općinske organizacije
* Dr. Luis Roberto Piñero
* Victor García San Inocencio, Esq.
* Jorge Fernandez Porto, M.S., - savjetnik za ekologiju
* Jessica Martínez, Esq.
* Dr. Gilberto Concepción de Gracia - predsjednik osnovač

## Također pogledajte 
* Portorikanske političke stranke
* Slučaj Maravilla Hill
* Protesti Mornarica-Culebra
* Protesti Mornarica-Vieques
* Politika Porto Rika
* Socialist International

## Reference 
* Puerto Rican Independence Party (1998). Retrieved January 6, 2004 from *www.independencia.net/ingles/welcome.html*

Kategorija:Političke stranke na Portoriku
Grb Svete Lucije

thumb|200px|desno|Grb Svete Lucije
**Grb Svete Lucije** zvanični je simbol engleske prekomorske teritorije. Dizajnirao ga je Sydney Bagshaw 1967. a usvojen je iste godine dekretom kaljice Elizabete II. 

Grb je spoj različitih simbola, a sastoji se od plavog štita na kojem je krst napravljen od dva bambusova štapa, koji simboliziraju afričko nasljeđe ljudi dovedenih na ostrvo. U gornjem lijevom i donjem desnom kvadratu su Tudor ruže, koje predstavljaju engleski utjecaj na ostrvo. Liljani u gornjem desnom i donjem lijevom kvadratu predstavljaju francuski utjecaj na ostrvu. Na vrhu štita je ruka koja drži baklju sa zlatnim plamenom. Baklja je svjetionik koji osvjetljava put u budućnost. S obje strane štita nalaze se papagaji iz Svete Lucije (Jacquot) sa uzdignutim krilima koja svojim desnim nogama podupiru štit.
Na traci koja se nalazi ispod grba je natpis na engleskom: "*The Land, The People, The Light*" ("Zemlja, Ljudi, Svjetlo"). 

## Također pogledajte 
* Zastava Svete Lucije

## Reference 
Sveta Lucija
Kategorija:Sveta Lucija
Grb Svetog Vincenta i Grenadina

mini|desno|Grb Svetog Vincenta i Grenadina
**Grb Svetog Vincenta i Grenadina** heraldički je simbol ove karipske ostrvske države. Središnji dio zasnovan je na kolonijalnom grbu koji se koristio od 1907. do 1979. i prikazuje dvije žene u klasičnim rimskim haljinama. Jedna drži palminu granu na desnoj strani grba, a druga s lijeve strane drži vagu pravde i kleči ispred zlatnog oltara. Iznad grba nalazi se grana pamuka, a ispod nje natpis na latinskom: PAX ET JUSTITIA (Mir i pravda).
Grb je dizajnirala Elaine Liverpool.

## Također pogledajte 
* Zastava Svetog Vincenta i Grenadina

## Reference 
Sveti Vincent i Grenadini
Kategorija:Sveti Vincent i Grenadini
Grb Arube

mini|desno|Grb Arube
**Grb Arube** je dizajniran u Amsterdamu 1955. a od 15. novembra iste godine je u zvaničnoj upotrebi kao simbol ove ostrvske zemlje. Postoji sedam elemenata na grbu:

* Lav na vrhu grba simbolizira moć
* Bijeli krst na štitu simbolizira odanost vjeri
* Ispod grba je lovorov vijenac simbol mira
* U gornjem desnom grbu se nalazi arubsko brdo Hooiberg
* U donjem desnom je točak simbol industrije
* U gornjem lijevom uglu je biljka aloa, značajan izvor prihoda na ostrvu
* U donjem desnom su dvije ruke koje se rukuju, simbol dobrog odnosa Arube sa svijetom

## Također pogledajte 
* Zastava Arube

## Reference 
Aruba
Kategorija:Aruba
Grb Američkih Djevičanskih ostrva

mini|desno|200px|Grb Američkih Djevičanskih ostrva

**Grb je zvanični simbol Američkih Djevičanskih ostrva**, a sadrži konture tri glavna ostrva Saint Croix, Saint John i Saint Thomas. Oko grba je natpis "*Government of the United States Virgin Islands*" (Vlada Američkih Djevičanskih ostrva). Ovaj grb usvojen je 1. januara 1991. i zamijenio je prijašnji grb koji je bio sličan grbu na sadašnjoj zastavi Američkih Djevičanskih ostrva.

Grb također sadrži zastavu Sjedinjenih Američkih Država, kao i zastavu Danske koja simbolizira njen prijašnji status danske kolonije prije 1917. Tu je također, u središtu grba je nacionalna ptica ostrva (lat. Coereba flaveola) i vrpca s motom *"Ujedinjeni u ponosu i nadi"*. Dizajnirao ga je umjetnik Mitchlyn E. Davis, Sr. s ostrva Saint Thomas.

## Također pogledajte 
* Zastava Američkih Djevičanskih ostrva

## Reference 
Američka Djevičanska ostrva
Kategorija:Američka Djevičanska ostrva
Grb Svetog Kristofora i Nevisa

desno|mini|Grb Svetog Kristofora i Nevisa
**Grb Svetog Kristofora i Nevisa** zvanični je simbol ove ostrvske države koja pripada lancu Malih Antila. Usvojen je 1967.  a simboli koji se nalaze na grbu simboliziraju zemlje Francusku i Englesku, kao i domorodačke kulture. Središtem grba dominira štit u čijem podnožju se nalazi jedrenjak (jedno od tradicionalnih prijevoznih sredstava). Crveni vojni čin u obliku obrnutog slova "V" (ševron) je istaknut sa dva cvijeta poinciana (Delonix regia). Na vrhu štita je glava Kariba, pripadnika starosjedilačkog naroda, koja je okružena ljiljanom i ružom. Iznad štita nalazi se šljem na čijem vrhu je kula sa užarenom bakljom koju drže tri ruke: crna, bijela i jedna mješovita. Baklja označava borbu i potragu za slobodom naroda različitog etničkog porijekla, ali ujedinjenog u ostvarivanju tog cilja. Grb pridržavaju dva pelikana, nacionalne ptice na ostrvima, sa raširenim krilima, prikazujući biljku šećerne trske i kokosovu palmu, koji se ekstenzivno uzgajaju širom Saint Kittsa i Nevisa. Ispod grba se nalazi natpis na engleskom: "*Unity In Trinity*" ("Jedinstvo U Trojstvu").

## Također pogledajte 
* Zastava Svetog Kristofora i Nevisa

## Reference 
Sveti Kristofor i Nevis
Kategorija:Sveti Kristofor i Nevis
Gornje Crkvice (Zenica)

**Gornje Crkvice** su naseljeno mjesto u gradu Zenici.

## Mjesna zajednica Gornje Crkvice 
Po popisu iz 1991. godine u mjesnoj zajednici Gornje Crkvice su bila ukupno nastanjena 659 građana i građanke.

Kategorija:Naselja u Bosni i Hercegovini
Gornje Crkvice (Zenica)
Grb Trinidada i Tobaga

desno|250px
**Grb Trinidada i Tobaga** heraldički je simbol ove karipske ostrvske države. Dizajniran je 1962. a modificiran i u zvaničnoj upotrebi od 19. januara 2025. i predstavlja narod Trinidada i Tobaga. Štit je u istim bojama (crvena, crna i bijela) koje imaju isto značenje kao i na zastavi Trinidada i Tobaga. Do 2025. na štitu su se nalazila tri Kolumbova broda: Niña, Pinta i Santa Maria. Zamijenjeni su pan bubnjem, nacionalnim muzičkim instrumentom Trinidada i Tobaga. Na štitu se nalaze dva kolibrija, jer je zemlja poznata po 18 vrsta ovih ptica. Štit pridržavaju dvije ptice ibis i kokriko. Ispod štita je netpis na engleskom jeziku: "*Together We Aspire, Together We Achieve*" (bos. *"Zajedno težimo, zajedno postižemo"*).

## Također pogledajte 
* Zastava Trinidada i Tobaga

## Reference 
Trinidad i Tobago
Kategorija:Trinidad i Tobago
Erica Jong

**Erica Jong** (rođena Mann; rođena 26. marta 1942,  New York) jest poznata je američka romanopiskinja, satiričarka i pjesnikinja, posebno poznata po svom romanu *Strah od letenja* iz 1973. Knjiga je postala poznata po kontroverznim stavovima prema ženskoj seksualnosti i imala je istaknuto mjesto u razvoju feminizma drugog vala. Prozvana je "ženski Henry Miller" zbog načina kako opisuje žensku seksualnost. Washington Post je 2013. objavio da je prodato više od 20 miliona primjeraka širom svijeta, dok je New York Times do 2022. izvijestio da je svjetska prodaja knjige porasla na preko 37 miliona primjeraka.

## Reference 
Kategorija:Američki pisci
Kategorija:Biografije, New York
Kategorija:Rođeni 1942.
Kategorija:Živi ljudi
Gornja Austrija

**Gornja Austrija** () je jedna od devet saveznih pokrajina Republike Austrije. Glavni grad je Linz. Pokrajina ima 1.436.791 stanovnika  (2015) i s time je treća po broju stanovnika u Austriji. Gornja Austrija ima teritoriju od 11.981,92&nbsp;km2, te je četvrta je po veličini. Gornja Austrija se graniči sa austrijskim pokrajinama Donja Austrija, Štajerska i Salzburgom, te Njemačkom i Češkom na zapadu i sjeveru.

## Također pogledajte 
* Linz

## Teritorijalna podjela 
Gornja Austrija je teritorijalno i politički podijeljena na 15 okruga (njem.:*Bezirk*) i tri statutarna grada. 

 1 Statutarni gradovi 

## Obrazovanje 
### Predškolsko obrazovanje 
### Osnovno i srednje obrazovanje
### Visoke stručne škole 
### Univerzitet
## Reference 
Kategorija:Gornja Austrija
Kategorija:Savezne pokrajine Austrije
Grb Guadeloupea

mini|desno|200px|Lokalni nezvanični grb Gvadalupe
**Grb Gvadalupe** zvanični je logo koji prikazuje stilizovano sunce i pticu koja je dijagonalno postavljena preko zelenog i plavog kvadrata, na kojem piše REGION GUADELOUPE, podvučeno žutom bojom. Zvanično, Gvadalupe je prekomorska teritorija i regija Francuske na Karibima. Također se koristi i lokalni nezvanični grb na kojem su prikazana tri ljiljana i sunce.

## Također pogledajte 
* Zastava Gvadalupe

## Reference 
Gvadalupe
Kategorija:Gvadalupe
Ljubomir Perčinlić

Akademski slikar **Ljubomir Perčinlić** je rođen u Zenici 1939. godine, a umro u Zagrebu 1998..

Ljubomir Perčinlić je diplomirao slikarstvo 1966. na beogradskoj Akademiji likovnih umjetnosti. Nakon toga se vratio u Zenicu, gdje se zaposlio kao profesor likovnog odgoja u gimnaziji, a od 1975. je predavao na Akademiji likovnih umjetnosti u Sarajevu. U Zagrebu je živio od 1992., gdje je godinu dana kasnije primljen u Hrvatsko društvo likovnih umjetnika.

Od 1959. godine je imao 59 samostalnih i 90-ak skupnih izložbi slika, crteža i skulptura, u zemlji i inostranstvu.
## Vanjski linkovi 
* https://web.archive.org/web/20140926060313/http://likum.hr/ljubomir-percinlic/
* http://www.artfacts.net/en/artist/ljubomir-percinlic-112918/profile.html 
* http://books.google.com/books/about/Ljubomir_Per%C4%8Dinli%C4%87.html?id=SFRrOwAACAAJ
* http://www.galerijakaptol.hr/hr/fundus/ljubomir_percinlic/ 

Kategorija:Biografije, Zenica
Kategorija:Rođeni 1939.
Kategorija:Umrli 1998.
Kategorija:Bosanskohercegovački slikari
Kategorija:Jugoslavenski slikari
Grb Kajmanskih ostrva

mini|desno|200px|Grb Kajmanskih ostrva

**Grb Kajmanskih ostrva** se sastoji od štita na kojem se nalaze tri zelene petokrake zvijezde koje predstavljaju tri naseljena ostrva Veliki Kajman, Mali Kajman i Kajman Brac na plavo bijeloj pozadini koja predstavlja more. Na gornjem dijelu štita nalazi se zlatni lav na crvenoj pozadini, simbol Ujedinjenog Kraljevstva. Iznad štita nalaze se kornjača i ananas. Ispod štita nalazi se citat iz Biblije "*He hath founded it upon the seas*", kao moto ostrva.

Grb datira iz 1958. godine i nalazi se i na zastavi Kajmanskih ostrva. 

## Također pogledajte 
* Zastava Kajmanskih ostrva

## Reference 
Kajmanska ostrva
Kategorija:Kajmanska ostrva
Grb Martinika

mini|desno|200px|Nezvanični grb Martinika
**Grb Martinika** je ustvari logo francuske prekomorske regije i departmana na Karibima, Martiniku. Zvanični grb na ostrvu je grb Francuske.
Nezvanično se koristi historijski grb s bijelim krstom na plavoj pozadini, gdje se u svakom polju nalaze četiri bijele zmije. Dizajniran je 4. augusta 1766. po uzoru na zastavu Martinika. Međutim, grb je postao kontroverzan zbog historijske povezanosti robovlasništva s ovim ostrvom, a njegovu upotrebu obeshrabrili su lokalni stanovnici. Regionalna skupština usvojila je 1. augusta 2016. prepoznatljiv grb, kojeg je dizajnirao grafičar Stévy Desbonnes. Logo predstavlja Teritorijalni kolektiv Martinika. 

## Također pogledajte 
* Zastava Martinika

## Reference 
Martinik
Kategorija:Martinik
Grb Britanskih Djevičanskih ostrva

mini|desno|200px|Grb Britanskih Djevičanskih ostrva
**Grb Britanskih Djevičanskih ostrva** zvanični je simbol ove britanske ostrvske kolonije. U upotrebi je od 1960. ubrzo nakon što su ostrva postala krunska kolonija. Tom prilikom je15. novembra iste godine izdata je kraljevska potvrda je kojom se toj teritoriji dodjeljuje vlastiti grb. Potječe iz ranog 19. vijeka i prikazan je na zastavi ove teritorije. Sastoji se od štita na kojem se nalazi žena u bijeloj haljini sa sandalama zlatne boje, koja drži lampu. Ona predstavlja svetu Ursulu koja je hodočastila po Evropi sa 11.000 djevica, po kojima je Kristofor Kolumbo dao ime ostrvima. Oko nje je i 11 drugih lampi na zelenoj podlozi, koje predstavljaju njene pratilje. Ispod grba je natpis na latinskom "Vigilate" ("Uvijek na oprezu"). 

## Također pogledajte 
* Zastava Britanskih Djevičanskih ostrva

## Reference 
Britanska Djevičanska ostrva
Kategorija:Britanska Djevičanska ostrva
Grb Portorika

mini|desno|Grb Porto Rika
**Grb Portorika** uspostavljen je 1511. i najstariji je grb "Novog svijeta". Na sredini štita je janje (Božije) i zastava koji predstavljaju Ivana Krstitelja. Janje sjedi na Knjizi Otkrivenja. Rub štita predstavljen je različitim elementima: zamkovi i lavovi predstavljaju Kastilju i Leon, a zastave Aragon i Siciliju. Jerusalemski krst predstavlja odanost katoličkoj vjeri. Slovo F predstavlja Ferdinanda II od Aragona, a slovo Y Izabelu I od Kastilje. Ispod grba je citat iz Biblije "Joannes est nomen ejus" ("Ivan je njegovo ime"), koji predstavlja sv. Ivana, stari naziv za ostrvo.

## Također pogledajte 
* Zastava Portorika

Portoriko
Kategorija:Portoriko
Grb Svetog Bartolomeja

mini|desno|200px|Grb Svetog Bartolomeja
**Grb Svetog Bartolomeja** je štit podijeljen na tri horizontalne trake. U gornjoj plavoj traci se nalaze tri ljiljana, u srednjoj crvenoj traci malteški krst, a u donjoj plavoj traci tri zlatne krune. Ispod štita je natpis "*Ouanalao*", koji na jeiku starosjedilaca Svetog Bartolomeja znači "ostrvo." Na vrhu štita je zidna kruna. Malteški krst, ljiljani i zlatne krune heraldički su podsjetnik na historiju ostrva kao kolonije kojom je prvo vladala Kraljevina Francuska, zatim vitezovi hospitaleri, a zatim  Kraljevina Švedska. Na kraju je ostrvo ponovo potpalo pod francusku vladavinu. Na bijeloj pozadini, ovaj grb nezvanično služi i kao zastava Svetog Bartolomeja.

## Također pogledajte 
* Zastava Svetog Bartolomeja

## Reference 
Sveti Bartolomej
Kategorija:Sveti Bartolomej
Grb Grenlanda

mini|desno|200px|Grb Grenlanda
**Grb Grenlanda** je plavi štit na kojem se nalazi polarni medvjed. Ovaj simbol prvi put je u zvaničnoj upotrebi uveden 1666. na grb Danske i još uvijek se nalazi na grbu tamošnje kraljevske porodice. Uspravan položaj medvjeda propisan je 1819. godine.

Trenutnu verziju grenlandskog grba dizajnirao je umjetnik Jens Rosing i 1. maja 1989. priznat je u parlamentu Landstigu. Bijeli medvjed simbolizira faunu Grenlanda, a plava boja Atlantski i Arktički okean.

Medvjed ima podignutu lijevu šapu nasuprot danskoj tradiciji, jer je drevno eskimsko vjerovanje da su polarni medvjedi ljevoruki. Kada danska vlast na Grenlandu koristi grb, medvjed ima podignutu desnu šapu i ovjenčan je danskom kraljevskom krunom.

Pobornici potpune nezavisnosti Grenlanda koriste grb sa zelenom pozadinom. 

## Također pogledajte 
* Zastava Grenlanda

## Reference 
Grenland
Kategorija:Grenland
Grb Svetog Petra i Mikelona

mini|desno|200px|Grb Svetog Petra i Mikelona

**Grb Svetog Petra i Mikelona** je heraldički simbol ovog francuskog prekomorskog kolektiviteta. Sličan je zastavi Svetog Petra i Mikelona i sadrži natpis "*A mare labor*". Grb je dizajniran prije zastave i djelo je Léona Jonera. Veći dio grba zauzima plava pozadina sa žutim brod "Grande Hermine", koji je doveo francuskog iztraživača Jacquesa Cartiera do Saint Pierrea 15. juna 1536. Tri kvadrata u gornjoj polovini grba predstavljaju Baske, Bretonce i Normane.

## Također pogledajte 
* Zastava Svetog Petra i Mikelona

## Reference 
Sveti Petar i Mikelon
Kategorija:Sveti Petar i Mikelon
Grb Turksa i Caicosa

thumb|200px|desno|Grb ostrva Turks i Caicos 
**Grb ostrva Turks i Caicos** je usvojen 1965. Sastoji se od štita na kojem se nalaze školjka, jastog i kaktus na žutoj pozadini. Štit pridržavaju dva flamingosa. Na vrhu grba se nalazi pelikan i dvije sisal biljke, simbol industrije konopaca. 
Štit od oružja nalazi se na zastavi Ostrva Turks i Caicos, kao i na nejasnoj Union Jack guvernerovoj zastavi.

## Reference 
## Vanjski linkovi 
* Heraldry of the World: Turks and Caicos Islands

ostrva Turks i Caicos
Kategorija:Ostrva Turks i Caicos
Grb Nizozemskih Antila

mini|desno|200px|Grb Nizozemskih Antila (1986–2010)
mini|desno|200px|Grb Nizozemskih Antila (1964–1986)
**Grb Nizozemskih Antila** zvanični je simbol ove prekomorske teritorije, Sastoji se od štita, krune i mota. Štit se sastoji od pet plavih zvjezdica na žutoj pozadini i crvenim rubom. Zvijezde predstavljaju pet ostrva Nizozemskih Antila (do 1986. na grbu je bilo šest zvjezdica jer je u sklopu Nizozemskih Antila bila i Aruba). Kruna na vrhu štita bila je kruna nizozemskog kralja, a ispod moto "*LIBERTATE VNANIMVS*" ("Ujedinjeni u slobodi"). 
Današnji grb usvojen je 1. januara 1986. na dan kada se Aruba odvojila od Nizozemskih Antila i stekla poseban status u okviru Kraljevine Nizozemske. Zamijenio je prethodnu verziju, koja je bila u upotrebi od 23. oktobra 1964. i sadržavala je šest zvjezdica, po jednu za svako ostrvo uključujući Arubu.
Grb je postao suvišan nakon raspada Nizozemskih Antila 10. oktobra 2010. 

## Također pogledajte 
* Zastava Nizozemskih Antila

## Reference 
Nizozemski Antili
Kategorija:Nizozemski Antili
Zastava Mayottea

mini|desno|230x230px|Zastava Mayottea

**Zastava Mayottea** predstavlja zvaničnu zastavu francuske prekomorske teritorije Mayotte, koja je ujedno 101. francuski departman i 5. francuski prekomorski departman. Mayotte je i jedan od francuskih regiona. Zvanično se koristi zastava Francuske. Lokalni organi samouprave (francuski: Conseil départemental) koriste i lokalnu bijelu zastavu sa amblemom Mayottea. Zastavu sačinjavaju grba Mayottea iznad kojeg se nalazi natpis "DÉPARTEMENT" sa veiikim crvenim slovima.

## Također pogledajte 
* Grb Mayottea

## Reference 
## Vanjski linkovi 
* https://www.legifrance.gouv.fr/loda/id/JORFTEXT000000571356/

Mayotte
Kategorija:Mayotte
Zastava Réuniona

mini|desno|300px|Predložena zastava Réuniona
**Réunion** je francuski prekomorski departman koji koristi zastavu Francuske kao zvaničnu, ili zastavu Regionalnog vijeća Reuniona na kojoj piše "Région Réunion". Također, postoji predložena zastava, koja predstavlja vulkan Fournaise iz kojeg izlaze zrake Sunca.
Iako je decentralizacija Francuske postavila brojne zastave metropolitanskih regija, Reunion nema posebnu službenu zastavu.

## Također pogledajte 
* Grb Réuniona

## Reference 
Réunion
Kategorija:Réunion
Zastava Somalilanda

mini|desno|211x211px|Zastava Somalilanda
**Zastava Somalilanda**, bivšeg britanskog dijela Somalije, predstavljena je 1996. Zastava sadrži panarapske boje (bijelu, zelenu i crvenu). Na zelenom polju se nalazi Šehadet ispisan bijelim slovima, a na bijelom polju se nalazi crna zvijezda.

## Galerija 
Historijske zastave Somalilanda:

Datoteka:Flag of the United Kingdom.svg|1884 - 1903, zastava Ujedinjenog Kraljevstva

Datoteka:Flag of Somalia.svg|26. juni 1960 - 18. maj 1991, zastava Somalije
Datoteka:Flag of Somaliland until 1996.svg|18. maj 1991 - 14. oktobar 1996 , zastava Somalilanda
Datoteka:Flag of Somaliland.svg|14. oktobar 1996 - danas, zastava Somalilanda

## Također pogledajte 
* Grb Somalilanda

## Reference 
## Vanjski linkovi 
Somaliland
Kategorija:Somaliland
Zastava Zapadne Sahare

mini|desno|300px|Zastava Zapadne Sahare
**Zastava Zapadne Sahare** sadrži panarapske boje i simbole vezane za Islam. Zastava je zvanično usvojena 27. februara 1976. i malo izmjenjena 1991. Osim ove zastave u Zapadnoj Sahari koristi se i zastava Maroka kao zvanična, jer Zapadna Sahara i dalje zvanično pripada Maroku.

## Također pogledajte 
* Grb Zapadne Sahare

Zapadna Sahara
Kategorija:Zapadna Sahara
Grb Alžira

thumb|200px|desno|Grb Alžira
**Grb Alžira** je službeni pečat koji koristi vlada Alžira, a usvojen je 1. novembra 1976. Na grbu se nalazi polumjesec i zvijezda crvene boje kao simbol islama, a iznad grba nalazi se natpis na arapskom jeziku "''Al Jumhūrīyah al Jazā'irīyah ad Dīmuqrāţīyah ash Sha'bīyah''" (Narodna Demokratska Republika Alžir). Na grbu se nalazi ruka Fatime (tradicionalnog simbola regiona) ispod izlazećeg sunca (koje predstavlja novu eru) iza planine Atlas. Ostali simboli su vezani za poljoprivredu i industriju.

## Također pogledajte 
* Zastava Alžira

## Reference 
Alžir
Kategorija:Alžir
Grb Benina

desno|250px

**Grb ili nacionalni pečat Benina** prvi put je zvanično bio upotrebi od 1964. Ponovo je usvojen 1990. nakon što je bio zamijenjen 1975. Na vrhu grba nalaze se dva roga ispunjena kukuruzom i pijeskom, koji simboliziraju prosperitet. Ispod se nalazi štit kojeg drže dva leoparda, nacionalne životinje Benina. Štit je podijeljen u četiri dijela. U gornjoj lijevoj nalazi se zamak Somba, u gornjoj desnoj beninska zvijezda, u donjoj desnoj je brod, simbol dolaska evropljana i u donjoj lijevoj palma. Ispod štita je moto države Benin na francuskom: "*Fraternite, Justice, Travail*" (Bratstvo, Pravda, Rad).

## Također pogledajte 
* Zastava Benina

## Reference 
Benin
Kategorija:Benin